Document ID: 31999D0094

Id-Deċiżjoni tal-Kummissjoni
tal-25 ta' Jannar 1999
dwar il-proċedura biex tafferma l-konformità tal-prodotti għall-bini skond l-Artikolu 20(2) tad-Direttiva tal-Kunsill 89/106/KEE rigward prodotti tal-konkrit mogħtija l-forma minn qabel normali/ħfief/maqsuma minnhom infushom u mogħtija l-arja
(notifikati skond id-dokument K (1999) 118)
(Test b'rilevanza għaż-Żona EE)
(1999/94/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/106/KEE tad-29 ta' April 1991 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta' l-Istati Membri li għandhom x'jaqsmu mal-prodotti għall-bini [1], kif emendata bid-Direttiva 93/68/KEE [2], u partikolarment Artikolu 13(4) li jinstab fiha,
Billi l-Kummissjoni hija meħtieġa li tagħżel, bejn iż-żewġ proċeduri skond Artikolu 13(3) tad-Direttiva 89/106/KEE sabiex tafferma l-konformità ta' prodott, "il-proċedura l-inqas oneruża possibbli konsistenti mas-sigurtà"; billi dan ifisser li huwa meħtieġ li tiddeċiedi jekk, għal-prodott jew grupp ta' prodotti tali, hiex meħtieġa sistema ta' kontroll tal-produzzjoni ta' fabbrika fuq ir-responsabbiltà tal-fabbrikant u hiex kondizzjoni biżżejjed għal attestazzjoni ta' konformità, jew jekk, għal raġunijiet li għandhom x'jaqsmu mal-konformità mal-kriterji msemmija f'Artikolu 13(4), jeħtieġ l-intervent ta' korp approvat ta' attestazzjoni;
Billi Artikolu 13(4) jeħtieġ li l-proċedura hekk stabbilita trid tiġi indikata fil-mandati u fl-ispeċifikazzjonijiet tekniċi; billi, għalhekk, huwa mixtieq li jiġi definit il-kunċett ta' prodotti jew gruppi ta' prodotti kif użati fil-mandati u fl-ispeċifikazzjonijiet tekniċi;
Billi ż-żewġ proċeduri provvduti f'Artikolu 13(3) huma deskritti fid-dettal f'Anness III mad-Direttiva 89/106/KEE; billi huwa għalhekk meħtieġ li jiġu speċifikati biċ-ċar il-metodi li bihom iż-żewġ proċeduri jridu jiġu implimentati, b'riferenza għal Anness III, dwar kull prodott jew grupp ta' prodotti, ladarba Anness III jagħti preferenza lil ċerti sistemi;
Billi l-proċedura riferita fil-punt (a) ta' Artikolu 13(3) tikkorrespondi mas-sistema dikjarata fl-ewwel possibbilità, mingħajr sorveljanza kontinwa, u mat-tieni u t-tielet possibbilitajiet tal-punt (ii) tat-taqsima 2 ta' Anness III, u l-proċedura riferita fil-punt (b) ta' Artikolu 13(3) tikkorrispondi mas-sistema dikjarata fil-punt (i) tat-taqsima 2 ta' Anness III u fl-ewwel possibbilità, b'sorveljanza kontinwa, tal-punt (ii) tat-taqsima 2 ta' Anness III;
Billi l-miżuri provduti f'din id-Deċiżjoni huma b’mod konformi ma’ l-opinjoni tal-Kumitat Permanenti dwar il-Bini,
ADOTTAT DIN ID-DEĊIŻJONI:
Artikolu 1
Il-prodotti u l-gruppi ta' prodotti dikjarati f’Anness I għandu jkollhom il-konformità affermata mill-proċedura li biha l-fabbrikant ikollu fir-responsabbiltà tiegħu biss is-sistema tal-kontroll tal-produzzjoni ġewwa l-fabbrika li tiżgura illi l-prodott jikkonforma ma’ l-ispeċifikazzjonijiet tekniċi rilevanti.
Artikolu 2
Il-prodotti dikjarati f'Anness II għandu jkollhom il-konformità tagħhom affermata minn proċedura li biha, b'żieda mas-sistema ta' kontroll tal-produzzjoni ġewwa l-fabbrika mħaddma mill-fabbrikant, jiġi ivolut korp approvat ta' attestazzjoni fl-istima u s-sorveljanza tal-kontroll tal-produzzjoni jew tal-prodott innifsu.
Artikolu 3
Il-proċedura biex tafferma l-konformità dikjarata f'Anness II għandha tiġi indikata fil-mandati għall-linji-gwida għall-approvazzjonijiet tekniċi Ewropej.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fil-15 ta' Jannar 1999.

Labels: 7
3
1
11